पदयात्रियों के लिए प्राकृतिक चिकित्सा शिविर शुरू
जयपुररोड स्थित ओम विहार में भारतीय योग, आयुर्वेद एवं प्राकृतिक चिकित्सा अनुसंधान संस्थान द्वारा आयोजित खाटू श्याम के पदयात्रियों के लिए निशुल्क तीन दिवसीय योग एवं प्राकृतिक शिविर का आयोजन हुआ। शिविर का उद्घाटन चौमू सहायक कलेक्टर प्रियव्रत सिंह चारण कस्टम उपायुक्त मानप्रकाश बारेठ ने किया। इस मौके पर एसीएम ने कहा कि पदयात्रियों की सेवा के लिए यह शिविर बहुत लाभदायक है। इस शिविर से हजारों पदयात्रियों को लाभ होगा। चिकित्सा प्रभारी डॉ. राकेश शर्मा ने बताया कि शिविर में पदयात्रियों की मालिश, ठंडा गर्म सेक, स्वेदन क्रिया द्वारा इलाज किया जाएगा। शिविर में एक्युप्रेशर सेरा जिम थेरेपी चुम्बकीय चिकित्सा द्वारा भी इलाज किया जाएगा। संस्थान अध्यक्ष अल्पना शर्मा ने बताया कि शिविर 6 मार्च तक चलेगा। इस मौके पर श्रवण कुमार सैन, रमेश बंसल, मन्नाराम, तुषार शर्मा, चैतन्य शर्मा, वैदेही शर्मा, अनशुया यादव आदि मौजूद थे।
दवाइयोंसे भरी एंबुलेंस रवाना
कोटपूतली| खाटूमेले में श्याम पद यात्रियों श्रद्धालुओं को नि:शुल्क चिकित्सा सहायता मुहैया कराने के लिए एक चिकित्सा दल शनिवार को यहां से सर्जन चिकित्सक डॉ अश्वनी गोयल की अगुवाई में रवाना हुआ। एडीजे धमेंद्र कुमार शर्मा, भाजपा विधानसभा प्रभारी बनवारी लाल यादव, नगर अध्यक्ष कैलाश पंसारी, देहात अध्यक्ष यादराम जांगल, जिला प्रतिनिधि सुरेश मोठूका ने केशर पताका दिखाकर दल को रवाना किया।
इस दल में डॉ कमल गोयल, डॉ नरेन्द्र गोयल, कंपाउंडर शिवचरण गुप्ता, अग्रवाल समाज समिति के पूर्व अध्यक्ष अजय गोयल, विमल गोयल, अशोक गोयल सहित जयपुर के चिकित्सक भी शामिल है। यहां का गोयल परिवार पिछले 14 सालों से मेले में पीड़ित लोगो को नि:शुल्क चिकित्सा सुविधा उपलब्ध करा रहे है। मेले में लगने वाले इस शिविर में नि:शुल्क दवाईयों के अलावा एंबुलेंस, मरहम पट्टी, ऑक्सीजन, नेबूलाइजर माईनर ऑपरेशन की सुविधा रहती है। इस मौके पर पूर्व पार्षद रामेश्वर सैनी, संजय सैनी, रघुवीर गोयल, भाजपा के नरेन्द्र गुप्ता, दुर्गेश सैनी सहित अनेक गणमान्य नागरिक उपस्थित थे।
hin_Deva hin_Deva hin_Deva hin_Deva hin_Deva